open-index/open-wikipedia-markdown huggingface dataset:
Άμηστρις

Η **Άμηστρις** (περσικά: *Amāstrī-*, «δυνατή γυναίκα») ήταν σύζυγος του Ξέρξη Α' και μητέρα του Αρταξέρξη Α'.

Είναι γνωστή για την κακή φήμη που απέκτησε στις αρχαίες ελληνικές ιστορικές πηγές. Είναι ενδεικτική η ιστορία, που αναφέρει ο Ηρόδοτος για την εξωσυζυγική σχέση, που διατηρούσε ο Ξέρξης με την Αρταΰντη, τη γυναίκα του Μασίστη. Η Άμηστρις, όταν αντιλήφθηκε για την εξωσυζυγική σχέση του άνδρα της, για να τον εκδικηθεί βασάνισε την Αρταΰντη με τη βοήθεια σωματοφυλάκων του Ξέρξη. Έκοψαν τη μύτη, τα χείλη, τα αυτιά, τη γλώσσα και τους μαστούς της Αρταΰντης, και έπειτα την έστειλαν σπίτι κατακρεουργημένη («ἡ Ἄμηστρις μεταπεμψαμένη τοὺς δορυφόρους τοὺς Ξέρξεω διαλυμαίνεται τὴν γυναῖκα τὴν Μασίστεω· τούς τε μαζοὺς ἀποταμοῦσα κυσὶ προέβαλε καὶ ῥῖνα καὶ ὦτα καὶ χείλεα καὶ γλῶσσαν ἐκταμοῦσα ἐς οἶκόν μιν ἀποπέμπει διαλελυμασμένην»). Η βαρβαρότητα αυτής της πράξης υποδηλώνει την έντονη ερωτική αντιζηλία, που ένοιωθε η Άμηστρις.

Η Άμηστρις ήταν κόρη του Οτάνη, ενός από τους εφτά ευγενείς που σκότωσαν τον μάγο μιμητή του Πέρση βασιλέα Σμέρδι το 522 π.Χ. Μετά απ' αυτό, ο Δαρείος Α' ανέβηκε στον θρόνο. Σύμφωνα με τον Ηρόδοτο, ο Οτάνης τιμήθηκε με βασιλικούς γάμους. Ο Δαρείος παντρεύτηκε την κόρη του Οτάνη, Φαδυμία, ενώ ο Οτάνης παντρεύτηκε την αδερφή του Δαρείου, η οποία γέννησε την Άμηστρι.

Όταν ο Δαρείος πέθανε το 486 π.Χ, η Άμηστρις παντρεύτηκε τον διάδοχο του θρόνου, Ξέρξη. Ο Ηρόδοτος περιγράφει την Άμηστρι ως αιματηρό δεσπότη:

:*Περσικὸν δὲ τὸ ζώοντας κατορύσσειν, ἐπεὶ καὶ Ἄμηστριν τὴν Ξέρξεω γυναῖκα πυνθάνομαι γηράσασαν δὶς ἑπτὰ Περσέων παῖδας ἐόντων ἐπιφανέων ἀνδρῶν ὑπὲρ ἑωυτῆς τῷ ὑπὸ γῆν λεγομένῳ εἶναι θεῷ ἀντιχαρίζεσθαι κατορύσσουσαν.*
::Ηρόδοτος, Ιστορίαι, Πολύμνια 114

Η προέλευση της ιστορίας είναι ασαφής, καθώς από ιστορικές αναφορές γνωρίζουμε ότι οι ανθρωποθυσίες ήταν απαγορευμένες στην περσική θρησκεία. Επίσης, καθώς οι περισσότερες πηγές είναι ελληνικές και επειδή η Ελλάδα ήταν αντίπαλος της Περσίας, είναι πιθανό πως οι περισσότερες πηγές δεν είναι ακριβείς.

## Διάσημες περιγραφές

Η Άμηστρις είναι χαρακτήρας στην όπερα *[[Serse]]* του Τζώρτζ Χάντελ (George Frideric Handel). Στην όπερα, η Αμάστρε (ιταλική μεταφορά του ονόματος Άμηστρις) ετοιμάζεται να παντρευτεί τον Ξέρξη (Serse), ο οποίος ωστόσο ερωτεύεται μια άλλη γυναίκα, την οποία επιθυμεί να παντρευτεί. Στο τέλος της όπερας, ωστόσο, ο Ξέρξης μετανιώνει για τις σκέψεις του και ζητά από την Άμηστρι να τον παντρευτεί.

Η Άμηστρις βρήκε τον δρόμο της στο λαϊκό πολιτισμό μέσω του manga *[[Fullmetal Alchemist]]*, η ιστορία του οποίου διαδραματίζεται στη χώρα της Αμήστριος. Το Fullmetal Alchemist αναφέρεται στον Ξέρξη ως την πόλη στη μεγάλη έρημο μεταξύ της Αμήστριος και του Ξίνγκ (Xing).

## Παραπομπές


## Πηγές

* Amestris του Jona Lendering
* Νικολετσέα Γεωργία, Η γυναίκα στον Ηρόδοτο:Μυθοπλασία και Πραγματικότητα, εκδόσεις: Το δόντι, Πάτρα 2018, ISBN 9789609772921.
* Δεληγιώργης Κωνσταντίνος, Γυναικείες μορφές στον Ηρόδοτο, Λογοτεχνική διάπλαση και επιδράσεις, ΕΚΠΑ, Φιλοσοφική Σχολή, Τμήμα Φιλολογίας, Αθήνα 2015, σελ. 142-186 (διδακτορική διατριβή)

Κατηγορία:Βασίλισσες της Περσίας
Κατηγορία:Αχαιμενιδική Αυτοκρατορία
Sweet Dreams (Are Made of This)

To **Sweet Dreams (Are Made of This)** είναι ένα τραγούδι βρετανικού ντουέτου Eurythmics, το οποίο συμπεριλήφθηκε στον δεύτερο και ομώνυμο δίσκο τους, το 1983, ενώ κυκλοφόρησε και ως single το τελευταίο αυτού του δίσκου. Το κομμάτι έγινε αμέσως μεγάλη επιτυχία και τους έκανε γνωστούς παγκοσμίως. Επίσης, για την προώθησή του κυκλοφόρησε και video clip. Τελικά, το τραγούδι έφτασε στο νούμερο 2 των βρετανικών chart και νούμερο 1 στα αμερικανικά *[[Billboard Hot 100]]*. Αυτό ήταν το πρώτο single του ντουέτο που κυκλοφόρησε στις ΗΠΑ.

Αναμφιβόλως το τραγούδι είναι το πιο χαρακτηριστικό του ντουέτου. Μάλιστα, το περιοδικό *[[Rolling Stone]]* στη λίστα του *[[Κατάλογος με τα 500 σημαντικότερα τραγούδια όλων των εποχών (Rolling Stone)|Κατάλογος με τα 500 σημαντικότερα τραγούδια όλων των εποχών]]*, το κατέταξε 356ο. Μεταξύ των πολλών διασκευών που υπέστη το κομμάτι, η δημοφιλέστερη θεωρείται αυτή του Marilyn Manson. Διασκευή που μπήκε σε αρκετά chart. Στον Καναδά έφτασε έως και το νούμερο 12.

## Παραπομπές


## Εξωτερικοί σύνδεσμοι
*
*
*
*
*IMDB – House on Haunted Hill Soundtrack

Κατηγορία:Τραγούδια του 1983
Κατηγορία:Singles του 1983
Κατηγορία:Singles του 1995
Κατηγορία:Singles της Interscope Records
Κατηγορία:Singles της RCA Records
Κατηγορία:Νούμερο 1 singles στα Billboard Hot 100
Smells Like Teen Spirit

To **Smells Like Teen Spirit** είναι ένα τραγούδι του αμερικανικού Grunge συγκροτήματος Nirvana, το οποίο κυκλοφόρησε ως single του δίσκου Nevermind, το 1991. Η μουσική του τραγουδιού πιστώνεται σε όλα τα μέλη του συγκροτήματος, ενώ οι στίχοι στον Κερτ Κομπέιν. Το κομμάτι αυτό θεωρείται ως ένα από τα σημαντικότερα στην ιστορία του Rock, καθώς αντιπροσώπευσε μία ολόκληρη γενιά. Οι στίχοι του παρόλα αυτά είναι διφορούμενοι, καθώς στην πραγματικότητα το "Teen Spirit" είναι αποσμητικό. Ωστόσο, όπως ο Κομπέιν, παραδέχτηκε, η μουσική του κομματιού είναι εμπνευσμένη από τους Pixies.

Το single ήταν άκρως επιτυχημένο στα chart, αφού κατάφερε να μπει σε αρκετές δεκάδες παγκοσμίως, φτάνοντας και νούμερο 1 σε αρκετές χώρες, όπως το Βέλγιο, η Ισπανία, η Γαλλία, η Νέα Ζηλανδία, αλλά και στις ΗΠΑ, στα US *Alternative Songs (Billboard)*. Ενώ έγινε Χρυσό στη Νέα Ζηλανδία και και στη Σουηδία. Και πλατινένιο στις ΗΠΑ και στο Ηνωμένο Βασίλειο. Για την προώθηση του τραγουδιού είχε κυκλοφορήσει και video clip, το οποίο το είχε σκηνοθετήσει ο Σάμιουελ Μπάγερ. Το οποίο, κι αυτό με τη σειρά του, γνώρισε κάποιες διακρίσεις. Το 1997, το τραγούδι εισήχθη στο Rock and Roll Hall of Fame.

Το κομμάτι από τη στιγμή της κυκλοφορίας του γνώρισε καλές κριτικές και πάρα πολλές διακρίσεις. Το 2004, το περιοδικό *[[Rolling Stone]]* το κατέταξε, στη λίστα του *[[Κατάλογος με τα 500 σημαντικότερα τραγούδια όλων των εποχών (Rolling Stone)|Κατάλογος με τα 500 σημαντικότερα τραγούδια όλων των εποχών]]*, στην 9η θέση. Το *[[Kerrang!]]* στη λίστα του με τα *100 Σπουδαιότερα Single όλων των εποχών* το κατέταξε 1ο, ενώ στη λίστα του με τα 100 Σπουδαιότερα Rock Τραγούδια το κατέταξε στην κορυφή. Ο τηλεοπτικός σταθμός VH1, στη λίστα του με τα *100 Σπουδαιότερα Τραγούδια της Δεκαετίας του 1990*, το κατέταξε 1ο. Ενώ, το NME, στα *500 Σπουδαιότερα Τραγούδια όλων των εποχών*, το κατέταξε κι αυτό 1ο.

## Μέλη
* Κερτ Κομπέιν – *κιθάρα*, *φωνή*
* Κριστ Νοβοσέλιτς – *μπάσο*
* Ντέιβ Γκρολ – *τύμπανα*

## Παραπομπές


## Αναφορές
*Azerrad, Michael. *Come as You Are: The Story of Nirvana*. Doubleday, 1994. ISBN 0-385-47199-8
**Classic Albums—Nirvana: Nevermind* [DVD]. Isis Productions, 2004.
*Berkenstadt, Jim; Cross, Charles. *Classic Rock Albums: Nevermind*. Schirmer, 1998. ISBN 0-02-864775-0
*Crisafulli, Chuck. *Teen Spirit: The Stories Behind Every Nirvana Song*. Carlton, 1996. ISBN 0-684-83356-5
*Cross, Charles R. *Heavier Than Heaven*. Hyperion, 2001. ISBN 0-7868-6505-9
*Marsh, Dave. *Louie Louie*. Hyperion, 1993. ISBN 1-56282-865-7
*Rooksby, Rikki. *Inside Classic Rock Tracks*. Backbeat, 2001. ISBN 0-87930-654-8
*Starr, Larry; Waterman, Christopher. *American Popular Music: From Minstrelsy to MTV*. New York: Oxford University Press, 2003. ISBN 0-19-510854-X

## Εξωτερικοί σύνδεσμοι
*"Smells Like Teen Spirit" discography information
*Salon article on cultural impact of "Smells Like Teen Spirit" 
*

Κατηγορία:Τραγούδια του 1991
Κατηγορία:Τραγούδια των Nirvana
Κατηγορία:Singles του 1991
Κατηγορία:Singles της DGC Records
Λουδοβίκος Φίλιππος της Πορτογαλίας

Ο **Λουδοβίκος Φίλιππος** (πορτ. *Luís Filipe de Orleãns-Bragança e Saxe-Coburgo-Gotha*, 21 Μαρτίου 1887 - 1 Φεβρουαρίου 1908) από τον Οίκο της Μπραγκάνσα-Σαξονίας-Κοβούργου & Γκότα ήταν ο διάδοχος της Πορτογαλίας και δούκας του Μπραγκάνσα.

## Βιογραφία
Ο *Λουδοβίκος Φίλιππος Μαρία Κάρολος Αμέλιος Φραγκίσκος Βίκτωρ Εμμανουήλ Αντώνιος Λαυρέντιος Μιχαήλ Ραφαήλ Γαβριήλ Γκονζάγκα Ιαβέρης* ήταν το πρώτο παιδί και ο μεγαλύτερος γιος του Καρόλου Α΄ και της Αμαλίας της Ορλεάνης. Γεννήθηκε στις 21 Μαρτίου 1887, όταν ο πατέρας του ήταν ακόμα πρίγκιπας της Πορτογαλίας. Δύο χρόνια αργότερα με το θάνατο του παππού του, Λουδοβίκου Α΄, ο πατέρας του ανήλθε στο θρόνο και εκείνος έγινε διάδοχος, κληρονομώντας το Δουκάτο του Μπραγκάνσα, που ήταν το μεγαλύτερο ακίνητο εκείνη την εποχή στη χώρα.

Το 1907 ο Λουδοβίκος Φίλιππος ενήργησε ως αντιβασιλέας της Πορτογαλίας, κατά τη διάρκεια της απουσίας του πατέρα του στο εξωτερικό. Την ίδια χρονιά πραγματοποίησε μια επιτυχημένη επίσημη επίσκεψη στις πορτογαλικές αποικίες στην Αφρική.

Υπήρξε μαθητής του Πορτογάλου αξιωματικού Ζοακίμ Αουγκούστο Μοουζίνιο ντε Αλμπουκέρκι και επέδειξε πολλές ικανότητες στις τέχνες, εκτός από τη στρατιωτική του εκπαίδευση. Την περίοδο της δολοφονίας του διεξάγονταν διαπραγματεύσεις για το γάμο του με την Πατρικία του Κόννωτ, κόρη του Αρθούρου, Δούκα του Κόννωτ, και της Λουίζας Μαργαρίτας της Πρωσίας, καθώς και εγγονή της Βικτωρίας του Ηνωμένου Βασιλείου.

Την 1η Φεβρουαρίου 1908 ο Λουδοβίκος Φίλιππος και η οικογένειά του δέχτηκε ένοπλη επίθεση από μέλη του Πορτογαλικού Δημοκρατικού Κόμματος. Ο Κάρολος Α΄ πέθανε αμέσως, ενώ ο Λουδοβίκος Φίλιππος έζησε για περίπου άλλα είκοσι λεπτά. Ο αδελφός του, Εμμανουήλ, επέζησε από την επίθεση και ανήλθε στο θρόνο, ως *Εμμανουήλ Β΄*. Ο εικοσάχρονος Λουδοβίκος Φίλιππος ενταφιάστηκε δίπλα στον πατέρα του στο Βασιλικό Πάνθεον του Οίκου των Μπραγκάνσα.

Εκτός του τίτλου του διαδόχου της Πορτογαλίας είχε, επίσης, τους τίτλους "*[[Πρίγκιπας]] του [[Μπέιρα]], [[Δούκας]] του Μπαρσέλος, [[Κόμης]] του Μπαρσέλος, [[Μαρκήσιος]] της Βίλα Βισόζα, Κόμης του Ουρέμ, Κόμης του Αραϊόλος, Κόμης του Νέιβα, [[Ιππότης]] του Τάγματος του Ευαγγελισμού της Θεοτόκου του Βίλα Βικόσα, Ιππότης του [[Τάγμα της Περικνημίδας|Τάγματος της Περικνημίδος]]* και *Ιππότης του [[Τάγμα του Χρυσόμαλλου Δέρατος|Τάγματος του Χρυσόμαλλου Δέρατος]]*".

## Πρόγονοι

## Παραπομπές


Κατηγορία:Τάγμα της Περικνημίδας
Κατηγορία:Οίκος της Σαξονίας-Κοβούργου-Γόθας
Γιατρός (παραδοσιακό τραγούδι)

Το δημοτικό τραγούδι **Γιατρός** ή **Δεν μπορώ μανούλα μ' ** είναι Ηπειρώτικο τραγούδι, που συνοδεύει τον χορό Γιατρός. Ο χορός πήρε το όνομά του από τα λόγια του τραγουδιού. Χορεύεται από άντρες και γυναίκες σε έντεκα κινήσεις εκ των οποίων οι έξι είναι του συρτού. Το τραγούδι έχει ερμηνευτεί μεταξύ άλλων από την Ελευθερία Αρβανιτάκη.

## Ονομασία
Το τραγούδι και ο ομώνυμος χορός, ονομάζονταν παλαιότερα επίσης ως (το) "Ελμπασάν", ενώ ο "Γιατρός" και το "Δεν μπορώ μανούλα μ'" είναι μεταγενέστερες ονομασίες, με τις οποίες έγιναν γνωστά μετά τη δεκαετία του 1960, όταν στην μελωδία, που υπήρχε με στίχους από παλιά ηπειρώτικα μοιρολόγια προστέθηκαν και νέα λόγια. Η παλιά μελωδία υπάρχει καταγεγραμμένη επίσης και σε δίσκους των 78 στροφών και λέγεται "Ελμπασάν", από την ομώνυμη πόλη Ελμπασάν (ελληνικά: Νεόκαστρον) της σημερινής κεντρικής Αλβανίας.

## Ερμηνείες
Το τραγούδι έχει ερμηνευτεί από αρκετούς καλλιτέχνες:
*Ελευθερία Αρβανιτάκη
*Αλέκος Κιτσάκης
*Αντώνης Κυρίτσης, 1995
*Ελένη Βιτάλη, 1981 
*Ελληνικοί χοροί - Δόρα Στράτου 028, 1979

## Στίχοι

Δεν μπορώ μανούλα μ’, δεν μπορώ, 
αχ συρε να φέρεις το γιατρό. 
 
Αχ συρε να φέρεις το γιατρό, 
μην πεθάνω η δόλια και χαθώ. 
 
Αγάπησα μανα μ’ αγάπησα, 
πικρά η μαύρη το μετάνιωσα. 
 
Πικρά η μαύρη το μετάνιωσα, 
αχ μανούλα μου δε σ’ άκουσα. 
 
Ζήλεψα μανα μ’ την ομορφιά, 
τώρα είμαι άρρωστη βαριά. 
 
Τώρα είμαι άρρωστη βαριά, 
θα πεθάνω η δόλια κι είμαι νια. 
 
Σώπα τσούπρα μ’ και μην κλαις εσύ, 
θα φέρω το γιατρό ταχιά πρωί. 
 
Θα φέρω το γιατρό ταχιά πρωί, 
να σου γιάνει κόρη μ’ την πληγή.

## Ως έκφραση
Ο αρχικός στίχος του τραγουδιού «Δεν μπορώ μανούλα μ'» έχει χρησιμοποιηθεί ως τίτλος άρθρων σε εφημερίδες ή μπλογκ

## Δείτε ακόμα
* Ελληνική παραδοσιακή μουσική
* Λύρα
* Νταχαρές
* Συρτός

## Παραπομπές


## Εξωτερικοί σύνδεσμοι
* Πανηπειρωτικός σύλλογος Αιτωλ/νίας

Κατηγορία:Ελληνικά παραδοσιακά τραγούδια
Money, Money, Money

To **Money, Money, Money** είναι ένα τραγούδι του σουηδικού ποπ συγκροτήματος ABBA, το οποίο συμπεριλήφθηκε στον δίσκο *[[Arrival (άλμπουμ, ABBA)|Arrival]]*, ενώ κυκλοφόρησε και ως single, το 1976 . Το κομμάτι γράφτηκε από τους Μπένι Άντρεσον και Μπιορν Ούλβες. Ο αρχικός τίτλος του τραγουδιού ήταν "Been and Gone and Done It", με το κομμάτι να αναφέρεται σε μία γυναίκα, που παρά τη σκληρή δουλειά της δε βγάζει πολλά χρήματα και επιθυμεί μία πλούσια ζωή.

Το κομμάτι γνώρισε μεγάλη επιτυχία στα chart παγκοσμίως. Μπήκε σε πάρα πολλές κορυφαίες δεκάδες και έφτασε και σε πολλές πρωτιές, μεταξύ των οποίων στην Αυστραλία, στη Γερμανία, στο Μεξικό, στη Γαλλία και αλλού. Στα βρετανικά chart έφτασε νούμερο 3, ενώ στα αμερικανικά *[[Billboard Hot 100]]* στο νούμερο 56.

## Παραπομπές


Κατηγορία:Τραγούδια του 1976
Κατηγορία:Τραγούδια των ABBA
Κατηγορία:Singles του 1976
Κατηγορία:Νούμερο 1 singles στο Βέλγιο
Νόμος 3037/2002

Το 2002, η ελληνική κυβέρνηση, φαινομενικά, σε μια προσπάθεια για την καταπολέμηση των παράνομων τυχερών παιχνιδιών, πέρασε τον ασαφή και αμφιλεγόμενο **νόμο 3037/2002** που απαγόρευε ουσιαστικά όλα τα ηλεκτρονικά παιχνίδια σε δημόσιους χώρους. Το νομοσχέδιο διαμορφώθηκε όταν ένα μέλος του κυβερνώντος κόμματος (ΠΑΣΟΚ) βιντεοσκόπησε μια παράνομη εγκατάσταση τυχερών παιχνιδιών, με αποτέλεσμα τη δημόσια υστερία που τροφοδοτήθηκε από την σκανδαλοθηρική αναφορά του Τύπου. Το νομοσχέδιο ψηφίστηκε στις 29 Ιουλίου 2002, για να τεθεί σε ισχύ με τη δημοσίευσή του στην Εφημερίδα της Κυβερνήσεως.

Κατά τη διάρκεια μιας υπόθεσης κατά ορισμένων ιδιοκτητών ίντερνετ καφέ που επέτρεψαν στους πελάτες τους να παίξουν online σκάκι και άλλα παιχνίδια, ένα τοπικό δικαστήριο στην Θεσσαλονίκη κήρυξε τον νόμο αντισυνταγματικό. Περισσότεροι από 300 άνθρωποι συγκεντρώθηκαν έξω από το δικαστήριο για να υποστηρίξουν τους ιδιοκτήτες των ίντερνετ καφέ.

Η Ευρωπαϊκή Επιτροπή έστειλε επίσημη επιστολή προς το ελληνικό Υπουργείο Εξωτερικών, εξηγώντας ότι ο νόμος μπορεί να έρχεται σε σύγκρουση με την ευρωπαϊκή νομοθεσία. Στην περίπτωση αυτή, το Δικαστήριο των Ευρωπαϊκών Κοινοτήτων θα μπορούσε να αναλάβει δράση κατά της Ελλάδας.

Στις 24 Σεπτεμβρίου 2002, κυβερνητικοί αξιωματούχοι δημοσίευσαν ένα έγγραφο σε μια προσπάθεια να διευκρινιστούν τα επίμαχα άρθρα του νόμου.

Μετά την παρέμβαση της Ευρωπαϊκής Ένωσης και τις συζητήσεις με τους ιδιοκτήτες ίντερνετ καφέ, πάρθηκε η Υπουργική απόφαση 1107414/1491/Τ. & Ε.Φ ΦΕΚ Β/1827/8-12-2003. Ο νέος νόμος διευκρινίζει ορισμένα άρθρα του Ν.3037/2002, αλλά εξακολουθεί να απαγορεύει τα βιντεοπαιχνίδια σε ίντερνετ καφέ καθώς και το λογισμικό υπολογιστών που διαγράφει ή κρυπτογραφεί τα αρχεία στους σκληρούς δίσκους των υπολογιστών που ανήκουν σε ίντερνετ καφέ.

Ο Νόμος 3037/2002 καταργήθηκε με το Άρθρο 54 του Νόμου 4002/2011 ΦΕΚ Α/180/22-8-2011.

## Σχετικά γεγονότα
Στις 14 Ιανουαρίου 2004, η Ελληνική Αστυνομία πραγματοποίησε έφοδο σε ίντερνετ καφέ στη Λάρισα, όπως αναφέρθηκε από την εφημερίδα Ελευθεροτυπία. Ογδόντα υπολογιστές κατασχέθηκαν από την αστυνομία ως αποδεικτικά στοιχεία και τρεις ιδιοκτήτες ίντερνετ καφέ συνελήφθησαν.

Στις 10 Φεβρουαρίου 2005, η Ευρωπαϊκή Επιτροπή παρέπεμψε την Ελλάδα στο Ευρωπαϊκό Δικαστήριο για την απαγόρευση της σχετικά με τα ηλεκτρονικά παιχνίδια.

## Παραπομπές


Κατηγορία:Ελληνικοί Νόμοι
Dancing Queen

To **Dancing Queen** είναι ένα τραγούδι του σουηδικού συγκροτήματος ABBA, το οποίο συμπεριλήφθηκε στον δίσκο *[[Arrival (δίσκος, ABBA)|Arrival]]*, ενώ κυκλοφόρησε και ως single, μάλιστα πρώτο αυτού του δίσκου. Το κομμάτι γράφτηκε από τον Μπένι Άντερσον, τον Μπιορν Ούλβες και τον Στιγκ Άντερσον. Αφού κυκλοφόρησε στη Σουηδία το single, κατόπιν κυκλοφόρησε στο Ηνωμένο Βασίλειο, αλλά και στην υπόλοιπη Ευρώπη. Το κομμάτι έγινε δημοφιλέστατο αμέσως μετά την κυκλοφορία του, καθώς είχε διαρκή παρουσία στα ραδιόφωνα, ενώ απέκτησε κι άλλη δημοτικότητα στα νυχτερινά κέντρα, όπου παιζόταν κι εκεί συνεχώς. Το κομμάτι αυτό ήταν το πρώτο αλλά και μοναδικό νούμερο 1 στα αμερικανικά chart. Έφτασε την κορυφή και σε άλλα chart παγκοσμίως όπως στη Νέα Ζηλανδία, στο Μεξικό, στη Βραζιλία, στην Ισπανία στη Νότια Αφρική και αλλού, ενώ μπήκε και σε αρκετές πεντάδες.

## Παραπομπές


Κατηγορία:Τραγούδια του 1976
Κατηγορία:Τραγούδια των ABBA
Κατηγορία:Συνθέσεις σε Λα μείζονα
Κατηγορία:Singles του 1976
Κατηγορία:Disco τραγούδια
Κατηγορία:Singles του 1992
Κατηγορία:Singles του 2000
Κατηγορία:Νούμερο 1 singles στα Billboard Hot 100
NGC 4121

Ο **[[Νέος Γενικός Κατάλογος|NGC]] 4121** είναι νάνος ελλειπτικός γαλαξίας, που βρίσκεται στον βόρειο αστερισμό Δράκοντα, νοτίως του τέλους της ουράς του, μόλις 10 λεπτά της μοίρας από το σύνορο με τον αστερισμό Μεγάλη Άρκτο.

Δίπλα του στον ουρανό, στα βόρειά του, φαίνεται να βρίσκεται ο πολύ μεγαλύτερος ελλειπτικός γαλαξίας NGC 4125. Η απόσταση από τη Γη τόσο του NGC 4121, όσο και του NGC 4125, δεν είναι γνωστή με κάποια ακρίβεια.

Ο NGC 4121 απομακρύνεται από τη Γη με ταχύτητα 1414 ± 12 χιλιομέτρων ανά δευτερόλεπτο (5,1 εκατομμυρίων χιλιομέτρων την ώρα).

## Αναφορές

## Εξωτερικοί σύνδεσμοι
* 

NGC 4121
NGC 4121
Κατηγορία:Δράκων (αστερισμός)
4121
38508
+11-15-026
NGC 1084

Ο **[[Νέος Γενικός Κατάλογος|NGC]] 1084** είναι σπειροειδής γαλαξίας που βρίσκεται στον αστερισμό Ηριδανό, σε απόσταση που εκτιμάται από 55 μέχρι 79 εκατομμύρια έτη φωτός από τη Γη και το Ηλιακό Σύστημα. Ανακαλύφθηκε από τον Ουίλιαμ Χέρσελ στις 10 Ιανουαρίου 1785. Ο γαλαξίας αυτός έχει πολλαπλούς σπειροειδείς βραχίονες, που όμως δεν είναι καλώς ξεχωρισμένοι. Ανήκει στην ίδια ομάδα με τους NGC 988, NGC 991, NGC 1022, NGC 1035, NGC 1042, NGC 1047, NGC 1052 και NGC 1110. Η ομάδα αυτή συνδέεται με την ομάδα γαλαξιών του Μεσιέ 77.

Στον NGC 1084 έχουν παρατηρηθεί 5 Υπερκαινοφανείς αστέρες μέσα στα τελευταία 50 χρόνια: οι 1963P (φαινόμενο μέγεθος m = 14), 1996an (τύπου II, m = 14), 1998dl (τύπου II, m = 16), 2009H (τύπου, m = 17), και 2012ec (τύπου IIP, m = 14,5). Η δημιουργία νέων αστέρων στον γαλαξία αυτόν είναι χαοτική και δεν περιορίζεται στους σπειροειδείς βραχίονες, ωστόσο δεν εμφανίζει τόσο υψηλούς ρυθμούς ώστε να κατατάσσει τον γαλαξία στους αστρογόνους (starburst galaxies). Κατά τα τελευταία 40 περίπου εκατομμύρια έτη (όπως παρατηρείται, δηλαδή πριν από 110 ως 70 εκατομμύρια χρόνια στην πραγματικότητα), η δημιουργία νέων αστέρων συνέβαινε σε μικρές εξάρσεις. Ο λόγος αυτής της δραστηριότητας έχει προταθεί ότι ήταν μία συγχώνευση με κάποιον πλούσιο σε διάχυτο αέριο νάνο γαλαξία.

Μία ραδιοπηγή έχει ανιχνευθεί 3,5 λεπτά της μοίρας νοτιοδυτικά του γαλαξία και συνδέεται με αυτόν με μία «γέφυρα» υλικού. Ο NGC 1084 απομακρύνεται από τη Γη με ταχύτητα 1407 ± 4 χιλιόμετρα ανά δευτερόλεπτο.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
1084
Κατηγορία:Ηριδανός (αστερισμός)
10464
-01-08-007
Covenant (άλμπουμ των UFO)

Το ***Covenant*** είναι το 15ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 25 Ιουλίου του 2000 μέσω της δισκογραφικής εταιρίας "Shrapnel Records".

Ο δίσκος αποτέλεσε τον διάδοχο του *[[Walk on Water]]*, με το συγκρότημα να καταφέρνει να ξεπεράσει τα εσωτερικά προβλήματα που αντιμετώπισε και με την προσθήκη του Όνσλεϊ Ντάνμπαρ στα τύμπανα να ηχογραφήσει το πρώτο μέρος του άλμπουμ, ενώ στο δεύτερο και ζωντανά ηχογραφημένο μέρος του δίσκου συμμετείχε ο Σάιμον Ράιτ, πρώην ντράμερ των AC/DC και Dio.

Οι UFO περιόδευσαν στην Μεγάλη Βρετανία ανοίγοντας τις εμφανίσεις του Ούλι Ροθ, ενώ στο ευρωπαϊκό μέρος της περιοδείας είχαν ως support τον Γκλεν Χιουζ και τους Moon Doc. Η σύνθεση του συγκροτήματος σε αυτές τις εμφανίσεις αποτελούνταν από τους Μίκαελ Σένκερ, Πιτ Γουέι, Φιλ Μογκ, τον κιμπορντίστα Λούις Μολντονάντο και το ντράμερ Τζεφ Μάρτιν.

## Λίστα τραγουδιών
### ''Covenant'' (CD 1)
#"Love Is Forever" *<small>(Schenker, Mogg)</small>* – 4:22
#"Unraveled" *<small>(Way, Mogg)</small>* – 4:16
#"Miss the Lights" *<small>(Schenker, Mogg)</small>* – 4:43
#"Midnight Train" *<small>(Schenker, Mogg)</small>* – 4:55
#"Fool's Gold" *<small>(Schenker, Mogg)</small>* – 5:36
#"In the Middle of Madness" *<small>(Schenker, Mogg)</small>* – 3:48
#"The Smell of Money" *<small>(Schenker, Mogg)</small>* – 3:44
#"Rise Again" *<small>(Way, Mogg)</small>* – 4:30
#"Serenade" *<small>(Schenker, Mogg)</small>* – 5:00
#"Cowboy Joe" *<small>(Schenker, Mogg)</small>* – 4:13
#"The World and His Dog" *<small>(Schenker, Mogg)</small>* – 3:35

### ''Live USA'' (CD 2)
#"Mother Mary" *<small>(Schenker, Mogg)</small>* – 3:52
#"This Kids" *<small>(Schenker, Mogg)</small>* – 4:07
#"Let It Roll" *<small>(Schenker, Mogg)</small>* – 4:41
#"Out in the Street" *<small>(Way, Mogg)</small>* – 5:07
#"Venus" *<small>(Schenker, Mogg)</small>* – 4:51
#"Pushed to the Limit" *<small>(Schenker, Mogg)</small>* – 4:07
#"Love to Love" *<small>(Schenker, Mogg)</small>* – 7:16

### Μπόνους κομμάτια στην ιαπωνική έκδοση
#"Shoot Shoot" (live)
#"Come On Everybody" (live)

## Θέσεις τσαρτ
***Covenant*** *(άλμπουμ)*

***Επίσημη κυκλοφορία: [[25 Ιουλίου]] [[2000]]***

## Μέλη των UFO
Οι μουσικοί οι οποίοι ηχογράφησαν το "*Covenant*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα, κιθάρα
* **[[Όνσλεϊ Ντάνμπαρ]]** - τύμπανα στο πρώτο μέρος
* **[[Σάιμον Ράιτ]]** - τύμπανα στο δεύτερο μέρος

;*Γκεστ συμμετοχές*
* **Τζέσι Μπράντμαν** - φωνητικά
* **Κέβιν Κάρλσον** - πλήκτρα

## Παραπομπές


## Πηγές
* Covenant - UFO | Songs, Reviews, Credits | AllMusic
* UFO - Covenant (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 2000
Μαρία Πία της Σαβοΐας

Η **Μαρία Πία της Σαβοΐας** (ιταλ. *Maria Pia di Savoia*, 14 Φεβρουαρίου 1847 - 5 Ιουλίου 1911) υπήρξε βασίλισσα της Πορτογαλίας ως σύζυγος του Λουδοβίκου Α΄. 

## Βιογραφία
Η Μαρία Πία ήταν η κόρη του Βίκτωρος Εμμανουήλ Β΄ της Ιταλίας και της συζύγου του Αδελαΐδας των Αψβούργων-Λωρραίνης, κόρης του Ράινερ Ιωσήφ, Αρχιδούκα της Αυστρίας. Την ημέρα της βάπτισης της, ο Πάπας Πίος Θ΄, ως ανάδοχός της, της χάρισε ένα Χρυσό Τριαντάφυλλο. Υπήρξε μεγάλη διδάσκαλος του Τάγματος της Αγίας Ισαβέλλας.

Ο γάμος της με τον Λουδοβίκο του Οίκου της Μπραγκάνσα έγινε στις 6 Οκτωβρίου 1862 στη Λισαβόνα. Ως βασίλισσα, η Μαρία Πία θεωρήθηκε από κάποιους ως πολυδάπανη, όμως τα φιλανθρωπικά της έργα δεν αμφισβητούνται από κανένα. Έμεινε γνωστή στο λαό ως «άγγελος της φιλανθρωπίας» και «μητέρα των φτωχών», εξαιτίας της συμπόνιας και της αρωγής της σε κοινωνικούς σκοπούς. Εκείνη ήταν σε μεγάλο βαθμό η υπεύθυνη για το εσωτερικό του Βασιλικού Παλατιού Αζούντα στη Λισαβόνα, όπου ακόμη και σήμερα χρησιμοποιείται για δεξιώσεις κατά τη διάρκεια επισκέψεων ξένων αρχηγών κρατών.

Παρότι ο σύζυγός της απεβίωσε στις 19 Οκτωβρίου 1889, η Μαρία Πία παρέμεινε πολύ δραστήρια και συνέχισε τα κοινωνικά της έργα, κατέχοντας ταυτόχρονα δεσπόζουσα θέση στην Αυλή. Κατά την απουσία του νέου Βασιλιά και της Βασίλισσας στο εξωτερικό, εκείνη αναλάμβανε τα καθήκοντά τους. Κατά τα τελευταία της χρόνια στην Πορτογαλία, είχε αποσυρθεί από τη δημόσια ζωή, ειδικά μετά της δολοφονία του γιου της Καρόλου Α΄. Αναγκάστηκε να εγκαταλείψει τη χώρα, μαζί με την υπόλοιπη βασιλική οικογένεια, τον Οκτώβριο του 1910, έπειτα από στρατιωτικό κίνημα (5 Οκτωβρίου) που εκθρόνισε τον εγγονό της Εμμανουήλ Β΄ κατάργησε τη μοναρχία. Η ίδια απεβίωσε στην Ιταλία στις 5 Ιουλίου 1911 και ενταφιάστηκε στο Βασιλικό Μαυσωλείο της Βασιλικής της Σουπέργκα στο Τορίνο.

## Οικογένεια
Παντρεύτηκε το Λουδοβίκο Α΄ της Πορτογαλίας και απέκτησε 2 παιδιά:

* Κάρολος Α΄ (1863 - 1908), Βασιλιάς της Πορτογαλίας.
* Αλφόνσος (1865 - 1920), Δούκας του Πόρτο.
* Μιχαήλ (1866), πρόωρος ή θνησιγενής.

## Παραπομπές


Κατηγορία:Βασιλομήτωρ
Κατηγορία:Βασίλισσες της Πορτογαλίας
Κατηγορία:Πριγκίπισσες της Σαβοΐας
Sharks (άλμπουμ)

Το **Sharks** είναι το 16ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 3 Σεπτεμβρίου του 2002 μέσω της δισκογραφικής εταιρίας "Shrapnel Records".

Η ηχογράφηση του δίσκου πραγματοποιήθηκε στα "Prairie Sun Recording Studios" του Κοτάτι της Καλιφόρνια με παραγωγούς τους Μάικ Βάρνεϊ και Στιβ Φοντάνο, ενώ το συγκρότημα αποτελούνταν από τον Φιλ Μογκ στα φωνητικά, τον Μίκαελ Σένκερ στις κιθάρες, τον Πιτ Γουέι στο μπάσο και τον Όνσλεϊ Ντάνμπαρ στα τύμπανα.

Ο δίσκος αποτελείται από έντεκα κομμάτια, στην σύνθεση των οποίων συμμετείχε και ο παραγωγός του άλμπουμ Στιβ Φοντάνο, ενώ η ιαπωνική έκδοση του περιελάμβανε τρία επιπλέον κομμάτια, ηχογραφημένα ζωντανά στην περιοδεία για την προώθηση του "*[[Walk on Water]]*" το 1995.

Αυτό ήταν και το τελευταίο άλμπουμ του συγκροτήματος στο οποίο συμμετείχε ο Μίκαελ Σένκερ, ο οποίος αποχώρησε τον Ιανουάριο του 2003, δίνοντας την θέση του στον Βίνι Μουρ.

## Λίστα Τραγουδιών

### Μπόνους κομμάτια στην ιαπωνική έκδοση
* 1. "Only You Can Rock Me" (Live)   
* 2. "Too Hot to Handle" (Live)   
* 3. "Rock Bottom" (Live)

## Θέσεις τσαρτ
***Sharks*** *(άλμπουμ)*

***Επίσημη κυκλοφορία: [[3 Σεπτεμβρίου]] [[2002]]***

## Μέλη των UFO
Οι μουσικοί οι οποίοι ηχογράφησαν το "*Sharks*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Όνσλεϊ Ντάνμπαρ]]** - τύμπανα

;*Γκεστ συμμετοχές*
* **Τζέσι Μπράντμαν** - φωνητικά
* **Λούις Μαλντονάντο** - φωνητικά
* **Μάικ Βάρνεϊ** - κιθάρα
* **Κέβιν Κάρλσον** - πλήκτρα

## Παραπομπές


## Πηγές
* Sharks - UFO | Songs, Reviews, Credits | AllMusic
* UFO - Sharks (album review) | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 2002
Σιδηροδρομικός Σταθμός Γευγελής

Ο **Σιδηροδρομικός Σταθμός Γευγελής** είναι σιδηροδρομικός σταθμός στην Γευγελή της Βόρειας Μακεδονίας. Βρίσκεται έξω από τη πόλη. Ο σταθμός εξυπηρετείται από τα διεθνή υπεραστικά τρένα προς την Θεσσαλονίκη, τα Σκόπια και το Βελιγράδι.

## Yπηρεσίες

Ειδομένη
Γευγελή
Κομμουνιστικό Κόμμα της Ινδίας (Μαοϊκό)

Το **Κομμουνιστικό Κόμμα της Ινδίας (Μαοϊκό)** πιο γνωστό ως **Ναξαλίτες** είναι ινδικό κομμουνιστικό κόμμα που ακολουθεί τις αρχές του μαρξισμού-λενινισμού-μαοϊσμού. Το ΚΚΙ (Μαοϊκό) ιδρύθηκε το 2004 Δημιουργήθηκε από την ένωση του ΚΚΙ (ΜΛ) (Λαϊκός Πόλεμος) και το Μαοϊκό Κομμουνιστικό Κέντρο. Το ΚΚΙ (Μαοϊκό) έχει τις ρίζες του στην εξέγερση του Ναξαλμπάρι το 1967. Ο **PLGA** (της οποίας το επίσημο όνομα είναι Λαϊκός Απελευθερωτικός Αντάρτικος Στρατός) είναι το στρατιωτικό σκέλος του ΚΚΙ (Μαοϊκού).

## Δείτε επίσης
* Τσάρου Μαζουμντάρ
* Μαοϊσμός

## Παραπομπές


## Εξωτερικοί σύνδεσμοι
* Κομμουνιστικό Κόμμα της Ινδίας (Μαοϊκό) – Συλλογή από κείμενα και συνεντεύξεις στελεχών του ΚΚΙ (Μαοϊκού) μεταφρασμένα στα Ελληνικά

Κατηγορία:Πολιτική της Ινδίας
Κατηγορία:Μαοϊστικές οργανώσεις
Γενικές εκλογές στην Κεντροαφρικανική Δημοκρατία 2015-16

**Γενικές εκλογές** διεξήχθησαν στην Κεντροαφρικανική Δημοκρατία στις 30 Δεκεμβρίου 2015 και στις 14 Φεβρουαρίου 2016 (2ος γύρος των προεδρικών εκλογών). Πρόεδρος εξελέγη στον δεύτερο γύρο ο Φοστέν-Αρσάνζ Τουαντερά. Ο Τουαντερά έλαβε ποσοστό 63% των ψήφων, κερδίζοντας τον επίσης πρώην πρωθυπουργό, Ανισέ Ζορζ Ντολογκελέ.

## Πλαίσιο
Οι εκλογές αναβλήθηκαν πολλές φορές και η αρχική ημερομηνία διεξαγωγής τους που είχε οριστεί ήταν η 18η Οκτωβρίου και με τον δεύτερο γύρο να ορίζεται για τις 31 Ιανουαρίου 2016. Η υπηρεσιακή πρόεδρος Κατρίν Σαμπά-Πανζά δεν επιτράπηκε να είναι υποψήφια.

Οι εκλογές έγιναν έπειτα από την έγκριση νέου συντάγματος, με δημοψήφισμα που διεξήχθη το διήμερο 13-14 Δεκεμβρίου 2015. Το νέο σύνταγμα υπερψηφίστηκε από το 93% των ψηφοφόρων. Στις 22 Δεκεμβρίου άρχισε επίσημα η προεκλογική εκστρατεία. 

Στις 24 Δεκεμβρίου ανακοινώθηκε η μεταφορά της ημερομηνίας των εκλογών για τις 30 Δεκεμβρίου, με σκοπό να γίνουν περισσότερες προετοιμασίες.

## Αποτελέσματα
### Πρόεδρος
Τα πρώτα επίσημα αποτελέσματα των προεδρικών εκλογών έγιναν γνωστά στις 7 Ιανουαρίου και έδωσαν ποσοστό 23,78% των ψήφων στον Ανισέ Ζορζ Ντολογκελέ με δεύτερο τον Φοστέν-Αρσάνζ Τουαντερά με 19,42% των ψήφων. Έτσι, ορίστηκε να διεξαχθεί δεύτερος γύρος ανάμεσα στους δύο πρώην πρωθυπουργούς Ντολογκελέ και Τουαντερά. Τα τελικά αποτελέσματα του 1ου γύρου εγκρίθηκαν από το προσωρινό Συνταγματικό Δικαστήριο στις 25 Ιανουαρίου, με πρώτο τον Ντολογκελέ με 23,74% των ψήφων και με δεύτερο τον Τουαντερά με 19,05%. Η εκλογική επιτροπή ανακοίνωσε στις 20 Φεβρουαρίου 2015 ότι ο Τουαντερά είχε κερδίσει τον δεύτερο γύρο με ποσοστό 62,71% των ψήφων, επικρατώντας του Ντολογκελέ. Ο Ντολογκελέ ισχυρίστηκε ότι έγινε νοθεία, όμως αποδέχτηκε το αποτέλεσμα "για χάρη της ειρήνης", αναγνωρίζοντας τον Τουαντερά σαν ηγέτη όλων των Κεντροαφρικανών. Τα αποτελέσματα επικυρώθηκαν από το Συνταγματικό Δικαστήριο και η επίσημη ανακήρυξη του Τουαντερά ως νικητή έγινε την 1η Μαρτίου και η ορκωμοσία του στις 25 Μαρτίου 2016.

### Κοινοβούλιο
Ο δεύτερος γύρος των βουλευτικών εκλογών διεξήχθη στις 31 Μαρτίου 2016. Τα προσωρινά αποτελέσματα που ανακοινώθηκαν στις αρχές Απριλίου, μαζί με τα επίσημα αποτελέσματα του πρώτου γύρου, έδειξαν ότι στο κοινοβούλιο εισήλθαν 17 κόμματα. Τις περισσότερες έδρες, συνολικά 56, κατέλαβαν ανεξάρτητοι.

## Παραπομπές


2015
Κεντροαφρικανικη
Κεντροαφρικανικη
Γκεντσλίκ Γκιουτζού

Η **Γκεντσλίκ Γκιουτζού** (τουρκικά: *Gençlik Gücü*) είναι τουρκοκυπριακή ομάδα με έδρα τη Λευκωσία. Αρχικά συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ) έχοντας 2 συμμετοχές στη Β΄ κατηγορία Κύπρου. Μετά την αποχώρηση των τουρκοκυπριακών ομάδων από την ΚΟΠ εντάχθηκε στην Τουρκοκυπριακή Ομοσπονδία Ποδοσφαίρου, στις διοργανώσεις της οποίας συμμετέχει μέχρι σήμερα.

## Ιστορία
### Μέλος της ΚΟΠ
Η Γκεντσλίκ Γκιουτζού ιδρύθηκε το 1952. Η ομάδα είχε ενταχθεί στην ΚΟΠ το 1953. Πριν το 1955 συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ). Συμμετείχε στο πρωτάθλημα Β΄ κατηγορίας 1953-54 όπου κατέλαβε την τρίτη θέση του ομίλου της και στο πρωτάθλημα Β΄ κατηγορίας 1954-55 όπου κατέλαβε τη δεύτερη θέση του ομίλου της.

Το 1955 οι τουρκοκυπριακές ομάδες αποχώρησαν από την ΚΟΠ (αφότου αναστάλθηκε από την ΚΟΠ προσωρινά η συμμετοχή τους στις διοργανώσεις της ώστε να αποτραπεί ο κίνδυνος πρόκλησης επεισοδίων στα στάδια μεταξύ Ελληνοκυπρίων και Τουρκοκυπρίων, καθώς οι σχέσεις των δύο κοινοτήτων ήταν τεταμένες λόγω του αγώνα της ΕΟΚΑ) και ίδρυσαν δική τους ομοσπονδία. Από τότε η Κενσγίκ Κιουτζιού συμμετέχει στις διοργανώσεις της Τουρκοκυπριακής Ομοσπονδίας Ποδοσφαίρου.





1Η Β΄ κατηγορία ήταν χωρισμένη σε δύο ομίλους. Η Κενσγίκ Κιουτζιού συμμετείχε στον όμιλο Λευκωσίας-Λάρνακας-Αμμοχώστου.
2Η Β΄ κατηγορία ήταν χωρισμένη σε τρεις ομίλους. Η Κενσγίκ Κιουτζιού στον όμιλο Λευκωσίας-Κερύνειας.


## Τίτλοι

;Στις διοργανώσεις της Τουρκοκυπριακής Ποδοσφαιρικής Ομοσπονδίας
* Κύπελλο (1): 1981
* Ασπίδα (1): 1981
* Πρωταθλήματα Β΄ κατηγορίας (4): 1970, 1991, 2000, 2012

## Δείτε επίσης
*Ποδόσφαιρο στην Κύπρο

## Παραπομπές


## Βιβλιογραφία
*
*

## Εξωτερικοί σύνδεσμοι

*

Κατηγορία:Ιδρύσεις ποδοσφαιρικών ομάδων το 1952
Κατηγορία:Αθλητικοί σύλλογοι Επαρχίας Λευκωσίας
Κατηγορία:Τουρκοκυπριακές ομάδες ποδοσφαίρου
Χόμμερτ φαν ντερ Χραχτ

Ο **Χόμμερτ φαν ντερ Χραχτ** (φλαμανδικά: **Gommaert van der Gracht** ή **Gommaer van der Gracht** (περ. 1590 - 1639) ήταν Φλαμανδός ζωγράφος, ο οποίος στους πίνακές του απεικόνιζε νεκρές φύσεις και τοπία.

## Βίος

Οι λεπτομέρειες του βίου του είναι σπάνιες. Γεννήθηκε στο Μέχελεν ανάμεσα στο 1580 και στο 1600 και ήταν γιος του Χόμμερτ φαν ντερ Χραχτ, ο οποίος απεβίωσε το 1603, και της Αν Νταρτς. Σύμφωνα με το αρχείο καταγραφής της τοπικής Συντεχνίας του Αγίου Λουκά, εκπαιδεύτηκε από τον Μίχιελ Κόξι τον νεότερο, γιο του Μίχιελ Κόξι, εκκινώντας από την 1η Ιανουαρίου 1602. Δεν είναι σαφές αν καθ' όλη τη διάρκεια της σταδιοδρομίας του διέμεινε στη γενέτειρά του. Απεβίωσε στο Μέχελεν.

Είχε έναν μικρότερο αδελφό (ή συγγενή) που λεγόταν Γιάκομπ φαν ντερ Χραχτ, ο οποίος εκπαιδεύτηκε μαζί του, έγινε προσωπογράφος και χαράκτης και απεβίωσε στη Χάγη το 1651 ή το 1652.

## Έργο
Ο Χόμμερτ φαν ντερ Χραχτ ειδικευόταν σε τοπία και νεκρές φύσεις. Οι νεκρές του φύσεις περιλαμβάνουν απεικονίσεις από την αγορά ή από την κουζίνα καθώς και καρπούς και παιχνίδια. Συχνά ενέθετε νεκρές φύσεις σε τοπία. Ζωγράφιζε, επίσης, σκηνές της καθημερινότητας. Μέχρι πρότινος ήταν γνωστά ελάχιστα έργα του, τα οποία πρόσφατα αυξήθηκαν με εκ νέου αποδόσεις.

Στο Δημοτικό Μουσείο του Μέχελεν (Stedelijke Musea Mechelen) υπάρχει ένας μεγάλος (174 x 270 εκ.) υπογεγραμμένος πίνακάς του που απεικονίζει άνθη, καρπούς, λαχανικά και τρία *putti* Ο πίνακας είναι ζωγραφισμένος με μεγάλη ακρίβεια και η τονικότητά του είναι χαρακτηριστική της εποχής, με αποχρώσεις του καφέ, του πράσινου και του μπλε.. Ο μεγάλος πίνακας που εικονίζει η φωτογραφία επάνω (*Εκτεταμένο τοπίο με εξωτικά άνθη, καρπούς και λαχανικά και τη σκηνή *Μη μου Άπτου* στον κήπο*), διαστάσεων 175,3 x 269,2 εκ., αποκτήθηκε από το "National Trust" και σήμερα εκτίθεται στο "Rufford Old Hall" στο Ράφφορντ του Λάνκασαϊρ. Στη σύνθεση αυτή συνδυάζονται τοπίο, νεκρή φύση, απεικόνιση ζώων και η θρησκευτική σκηνή *Μη Μου Άπτου* στο παρασκήνιο, που απεικονίζει τον Ιησού να εμφανίζεται στη Μαρία Μαγδαληνή σε έναν κήπο.

Στις 7 Απριλίου 2007 στη Βιέννη ο οίκος δημοπρασιών "Dorotheum" εξέθεσε σε δημοπρασία τη σύνθεση του φαν ντερ Χραχτ "Η φιλανθρωπική αγορά του Αγίου Γεωργίου σε φλαμανδικό χωριό", μια σκηνή καθημερινότητας που ανάγει σε παρόμοιες σκηνές που ζωγράφισαν κατά τον 16ο αιώνα Φλαμανδοί καλλιτέχνες, όπως ο Πίτερ Μπρίγκελ ο πρεσβύτερος. 

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* Works by Gommaert van der Gracht at arcadja.com

Κατηγορία:Φλαμανδοί ζωγράφοι
Μαγούλα Αχαΐας

Η **Μαγούλα** είναι πεδινός οικισμός του Νομού Αχαΐας, αποτελεί τμήμα της Τοπικής Κοινότητας Κάτω Καστριτσίου, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Πατρέων.

## Ονομασία
Η ονομασία «Μαγούλα» φαίνεται να σχετίζεται με τη μορφολογία του εδάφους της περιοχής, δηλ. από τη λέξη «μαγούλα» που σημαίνει λόφος ή έξαρση της γης. Σύμφωνα με τοπικές μαρτυρίες η περιοχή όπου βρίσκεται ο οικισμός ονομάζεται και «Ξηρόκαμπος».

## Ιστορικά στοιχεία
Η περιοχή που βρίσκεται ο σημερινός οικισμός της Μαγούλας κατοικήθηκε από κατοίκους των γειτονικών χωριών Άνω Καστρίτσι και Κάτω Καστρίτσι, οι οποίοι ίδρυσαν τον οικισμό. Η κατοίκηση εκεί έγινε τη χρονική περίοδο λίγο πριν και λίγο μετά το Β΄ Παγκόσμιο Πόλεμο ενώ όλη η τριγύρω περιοχή αποτελούσε νωρίτερα εύφορη περιοχή για τις καλλιέργειες των κατοίκων των χωριών του Καστριτσίου, περιοχή με ήπιο κλίμα.

## Διοικητική εξέλιξη
Η Μαγούλα είναι σχετικά καινούριος οικισμός καθώς αναγνωρίστηκε ως τέτοιος στις 05/04/1981, όταν και υπήχθη στην τότε Κοινότητα Κάτω Καστριτσίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ρίου ως τμήμα του πρώην Δημοτικού Διαμερίσματος Κάτω Καστριτσίου.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.
* Ν.Ι. Λυμπέρη, *Οδηγός Πατρών*, Πάτρα 2005, 4η έκδοση.

## Βιβλιογραφία
* 
* Αλέξιος Παναγόπουλος, *Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα)*, Εκδόσεις «περί τεχνών», Πάτρα 2003, λήμμα Μαγούλα. ISBN 960-8260-32-9.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Καστρίτσι, λήμμα Μαγούλα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μαγούλας Αχαΐας. eetaa.gr. Ανακτήθηκε: 29/07/2018.
* Ε.Ε.Τ.Α.Α. - Διοικητικές μεταβολές Κοινότητας Κάτω Καστριτσίου Αχαΐας. eetaa.gr. Ανακτήθηκε: 29/07/2018.
* Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 29/07/2018.
* Ε.Ε.Τ.Α.Α. - Διοικητικές μεταβολές Δήμου Ρίου. eetaa.gr. Ανακτήθηκε: 29/07/2018.
* Η Μαγούλα στο χάρτη. topoguide.gr. Ανακτήθηκε: 29/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων
Αρχηγός Κράτους της Κεντροαφρικανικής Δημοκρατίας

Ακολουθεί  κατάλογος με τους αρχηγούς κράτους της Κεντροαφρικανικής Δημοκρατίας από την εποχή της ανεξαρτησίας στις 13 Αυγούστου 1960. Συμπεριλαμβάνονται στη λίστα και οι *ντε φάκτο* αρχηγοί κράτους.

Μέχρι σήμερα, ο Αντρέ Κολινγκμπά είναι ο μόνος πρόεδρος που παραιτήθηκε με δημοκρατικές διαδικασίες.

## Ιστορικό της θέσης
Ο Νταβίντ Ντακό ανέλαβε τον έλεγχο της χώρας το 1959 έπειτα από σύντομη εσωτερική πάλη για την εξουσία με τον Αμπέλ Γκουμπά. Μετά την ανεξαρτησία, ο Ντακό υπηρέτησε ως Πρόεδρος της Προσωρινής Κυβέρνησης και αργότερα πρόεδρος μέχρι να καθαιρεθεί σε πραξικόπημα την Πρωτοχρονιά του 1966 από έναν από τους υπουργούς του, τον Ζαν-Μπεντέλ Μποκασά. Κυβέρνησε για 10 χρόνια πριν από την αντικατάσταση της κυβέρνησης με μια μοναρχία, την Κεντροαφρικανική Αυτοκρατορία.
Ο Μποκασά κυβέρνησε για σχεδόν τρία χρόνια πριν καθαιρεθεί σε ένα πραξικόπημα σχεδιασμένο από τη Γαλλία. Το πραξικόπημα εκείνο είχε ως αποτέλεσμα να εγκατασταθεί στην προεδρία ο Ντακό και η χώρα να μετονομαστεί σε Κεντροαφρικανική Δημοκρατία. Τον δεύτερο χρόνο της μονοκομματικής του κυβέρνησης, ανατράπηκε σε ένα αναίμακτο πραξικόπημα από τις ένοπλες δυνάμεις του αρχηγού του Γενικού Επιτελείου Στρατού, Αντρέ Κολινγκμπά. Τον πέμπτο χρόνο της δικής του στρατιωτικής κυβέρνησης, ο Κολινγκμπά έγινε Πρόεδρος και Αρχηγός του Κράτους της Κεντροαφρικανικής Δημοκρατίας.

Υπό την πίεση για εκδημοκρατισμό ο Κολινγκμπά ίδρυσε ένα πολιτικό κόμμα και πραγματοποίησε ένα δημοψήφισμα, στο οποία εξελέγη για μια εξαετή θητεία στο αξίωμα του προέδρου. Νικήθηκε στις επόμενες προεδρικές εκλογές το 1993 από τον Ανζ Φελίξ Πατασέ, ο οποίος υπηρέτησε στο αξίωμα επί σχεδόν 10 χρόνια πριν ανατραπεί με πραξικόπημα από τις ένοπλες δυνάμεις με επικεφαλής τον αρχηγό του στρατού, Φρανσουά Μποζιζέ.

Ο Μποζιζέ υπηρέτησε ως Πρόεδρος της Κεντροαφρικανικής Δημοκρατίας μέχρι που ανατράπηκε στις 24 Μαρτίου 2013 από τον αρχηγό των ανταρτών Σελεκά στη διάρκεια του εμφυλίου πολέμου. Νέος αρχηγός κράτους έγινε ο Μισέλ Τζοτοντιά ο οποίος με τη σειρά του παραιτήθηκε στις 10 Ιανουαρίου 2014, λόγω της συνεχιζόμενης σύρραξης.

## Πολιτικά κόμματα

## Αρχηγοί κράτους

## Τελευταίες εκλογές

## Αναφορές

;Γενικές
*.
*.
*.
*.

;Συγκεκριμένες


## Εξωτερικοί σύνδεσμοι
*Elections in the Central African Republic
*BBC News Timeline: Central African Republic

*
Σάββας Σαββίδης

Ο **Σάββας Χ. Σαββίδης** (1896 - Ιούλιος 1956) ήταν Έλληνας βιομήχανος και πολιτικός. Διετέλεσε βουλευτής Πειραιώς και Νήσων.

## Βιογραφία
Ήταν ποντιακής καταγωγής, γιος του Χαράλαμπου Σαββίδη. Εργάστηκε ως φαρμακοποιός και στη συνέχεια έγινε βιομήχανος.

Εξελέγη βουλευτής Πειραιώς το 1932 και επανεξελέγη βουλευτής Πειραιώς και Νήσων το 1936 με το Κόμμα Φιλελευθέρων, όπως και το 1946.  
Απεβίωσε στη Γερμανία και κηδεύτηκε στο Τρίτο Νεκροταφείο, στις 28 Ιουλίου 1956.

## Πηγές


Κατηγορία:Βουλευτές Πειραιά
Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με το κόμμα των Φιλελευθέρων
Α.Σ. Ηρακλής Αμπελοκήπων

Ο **Αθλητικός Σύλλογος Ηρακλής Αμπελοκήπων Θεσσαλονίκης** είναι ελληνικό ποδοσφαιρικό σωματείο το οποίο εδρεύει στους Αμπελόκηπους Θεσσαλονίκης. Ιδρύθηκε το 1980 και τα επίσημα χρώματα του είναι το μπλε και το λευκό. Χρησιμοποιεί ως αγωνιστική έδρα το Δημοτικό Στάδιο Αμπελοκήπων Θεσσαλονίκης «Κωνσταντίνος Καραμανλής».

## Ιστορία
Ιδρύθηκε το 1980 υπό την επωνυμία «**Ραμαντανιακός Αμπελοκήπων**» (Αριθμός Μητρώου Ε.Π.Ο.: 3214), και το 1986 μετονομάστηκε σε «**Α.Σ. Ηρακλής Αμπελοκήπων**» (Αριθμός Μητρώου Ε.Π.Ο.: 3243). 

Την αγωνιστική περίοδο 2011–2012, ο Α.Σ. Ηρακλής Αμπελοκήπων κατέκτησε το πρωτάθλημα της Α1 Κατηγορίας 2011–2012 της Ε.Π.Σ. Μακεδονίας, καθώς και την 1η θέση στο Πρωτάθλημα Πρωταθλητριών Ε.Π.Σ. 2012 ανεβαίνοντας στην Δ΄ Εθνική Κατηγορία 2011–2012 για πρώτη φορά στην ιστορία του. 

Την αγωνιστική περίοδο 2012–2013, ο Α.Σ. Ηρακλής Αμπελοκήπων κατέκτησε το πρωτάθλημα στον Β΄ Όμιλο της Δ΄ Εθνικής Κατηγορίας 2012–2013 και τη δεύτερη συνεχόμενη άνοδο για πρώτη φορά στην ιστορία του στην Γ΄ Εθνική Κατηγορία 2013–2014 όπου αγωνίστηκε έως και την αγωνιστική περίοδο 2015–2016. 

Την αγωνιστική περίοδο 2019–2020, ο Α.Σ. Ηρακλής Αμπελοκήπων τερμάτισε στην 4η θέση της Α1 Εθνικής Κατηγορίας 2019–2020 της Ε.Π.Σ. Μακεδονίας και προβιβάστηκε στην Γ΄ Εθνική Κατηγορία 2020–2021 μετά από 4 χρόνια.

### Συμφωνία με τον Γ.Σ. Ηρακλής Θεσσαλονίκης (2020)
Στις 2 Σεπτεμβρίου 2020 υπογράφηκε το μνημόνιο συνεργασίας μεταξύ του Γ.Σ. Ηρακλής Θεσσαλονίκης και του Α.Σ. Ηρακλής Αμπελοκήπων (Αριθμός Μητρώου Ε.Π.Ο.: 3243), προκειμένου να δημιουργηθεί μία Π.Α.Ε. η οποία θα αποτελούσε τη διάδοχο της Π.Α.Ε. Ηρακλής Θεσσαλονίκης όταν ο Α.Σ. Ηρακλής Αμπελοκήπων θα προβιβαζόταν από την Γ΄ Εθνική Κατηγορία στην Α2 Εθνική Κατηγορία. Ο Α.Σ. Ηρακλής Αμπελοκήπων (Αριθμός Μητρώου Ε.Π.Ο.: 3243) χρησιμοποιούσε τους Αμπελοκήπους Θεσσαλονίκης ως έδρα. Χρησιμοποιούσε το μπλε και το λευκό ως χρώματα, και το Δημοτικό Στάδιο Αμπελοκήπων «Κωνσταντίνος Καραμανλής» ως αγωνιστική έδρα.

Ο Α.Σ. Ηρακλής Αμπελοκήπων αγωνίστηκε στην Γ΄ Εθνική Κατηγορία 2020–2021 και τερμάτισε στη 2η θέση με 33 βαθμούς έναντι του Α.Ο. Ορφέας Ξάνθης με 35 βαθμούς. Δεν κέρδισε την άνοδο στη Super League 2 2021–2022, αφού δεν κατάφερε να συμμετάσχει στα play off ανόδου.

Στις 8 Απριλίου 2021, ο Ν.Γ.Σ. Ηρακλής Θεσσαλονίκης 1908 αποκήρυξε με γραπτή ανακοίνωση το μνημόνιο συνεργασίας με την ομάδα του Α.Σ. Ηρακλής Αμπελοκήπων και άρχισε άμεσα την αναζήτηση ενός νέου Α.Φ.Μ. μίας Π.Α.Ε..

## Τίτλοι
* Δ΄ Εθνική Κατηγορία (**1 Τίτλος**): 2012–2013
* Α1 Κατηγορία Ε.Π.Σ. Μακεδονίας (**1 Τίτλος**): 2011–2012

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1980
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1980
Κατηγορία:Ανενεργές γυναικείες ποδοσφαιρικές ομάδες Ελλάδας
Αλεξάντερ Σοκούροφ

Ο **Αλεξάντερ Σοκούροφ** είναι Ρώσος σκηνοθέτης.

## Βιογραφία
Γεννήθηκε το 1951 στο χωριό Podorvikha της ΕΣΣΔ. Έκανε μεταπτυχιακές σπουδές στην Ιστορία στο Πανεπιστήμιο του Gorky και μεταπτυχιακές σπουδές στη σκηνοθεσία στο VGIK State Cinema School. Είναι επικριτής της κυβέρνησης του Βλαντίμιρ Πούτιν και γι' αυτόν τον λόγο πολλές από τις ταινίες του δεν είναι ρώσικες παραγωγές.

## Σκηνοθέτης
Με τη συστατική επιστολή του μεγάλου Ρώσου σκηνοθέτη Αντρέι Ταρκόφσκι, ο Σοκούροφ προσλαμβάνεται το 1980 στα στούντιο της Lenfilm και ξεκινά η καριέρα του. Έχει γυρίσει ταινίες μεγάλου μήκους, μικρού μήκους και ντοκιμαντέρ.

Στις ταινίες του πραγματεύεται την εξουσία, τα ανθρώπινα πάθη και τις αδυναμίες. Τα θέματα αυτά αποτυπώνονται ιδιαιτέρως στην τετραλογία της εξουσίας, η οποία αποτελείται από τις εξής ταινίες: *Μολώχ*, *Φάουστ*, *Ταύρος* και *Ο ήλιος*.

Το 2011 βραβεύτηκε με τον Χρυσό Λέοντα για την ταινία *[[Φάουστ (ταινία 2011)|Φάουστ]]*.

## Φιλμογραφία
*   1978 The Lonely Voice of Man 
*       1983 Painful Indifference (aka Mournful Unconcern)
* 1988 Days of Eclipse
* 1989 Save and Protect
* 1990 The Second Circle
*     1992 Stone
*   1993 Whispering Pages
*  1996 Μητέρα και γιος
* 1999 Μολώχ
* 2000 Ταύρος
* 2002 Ρώσικη κιβωτός
* 2003 Πατέρας και γιος
* 2004 Ο ήλιος
* 2006 Elegy of Life
* 2007 Αλεξάνδρα
* 2011 Φάουστ
* 2015 Η κιβωτός των ανθρώπων
## Παραπομπές

## Εξωτερικοί σύνδεσμοι

* Επίσημη ιστοσελίδα

Κατηγορία:Ρώσοι σκηνοθέτες κινηματογράφου
Κατηγορία:Σοβιετικοί σκηνοθέτες κινηματογράφου
Υποβρωμιώδες οξύ

Το **υποβρωμιώδες οξύ** (αγγλικά: hypobromous acid) είναι ανόργανη χημική ένωση, με μοριακό τύπο **[[Υδρογόνο|H]][[Οξυγόνο|O]][[Βρώμιο|Br]] **(ενίοτε γράφεται ως **HBrO** ή και ως **BrOH**). Είναι ασθενές και ασταθές οξύ, που υπάρχει μόνο σε μορφή διαλύματος και έχει χημικές και φυσικές ιδιότητες πολύ παρόμοιες με αυτές του υποχλωριώδους οξέος (HOCl). Σε υδατικό διάλυμα, το υποβρωμιώδες οξύ διίσταται σε υποβρωμιώδη ανιόντα (OBr–) και υδρογονοκατιόντα (H+): 
\mathrm{HOBr  \stackrel{H_2O}\rightleftarrows H^+ + OBr^-}

## Παραγωγή
Αν προστεθεί (στοιχειακό) βρώμιο σε νερό παράγεται (αμφίδρομα) υποβρωμιώδες οξύ και υδροβρωμικό οξύ:

\mathrm{Br_2 +  H_2O \rightleftarrows HBr + HOBr}
Επειδή η αντίδραση είναι αμφίδρομη, όταν είναι επιθυμητή η απομόνωση διαλύματός του, προστίθεται οξείδιο του υδραργύρου (HgO), που καταβυθίζει τα βρωμιούχα ανιόντα με τη μορφή βρωμιούχου υφυδραργύρου (Hg2Br2), και έτσι μετατοπίζει τη χημική ισορροπία προς τα δεξιά:

\mathrm{ 3Br_2 + 4HgO + 2H_2O \xrightarrow{} Hg_2Br_2\cdot2HgO + 4HOBr}

Στη φύση, το υποβρωμιώδες οξύ παράγεται από βρωμοϋπεροξειδάσες, που είναι ένζυμα που καταλύουν την οξείδωση βρωμιούχων ιόντων (Br–) σε υποβρωμιώδη από υπεροξείδιο του υδρογόνου (H2O2):
\mathrm{Br^- +  H_2O_2 \rightleftarrows HOBr + OH^-}

## Χαρακτηριστικά

Το υποβρωμιώδες οξύ έχει p''K''<sub>a</sub> = 8,65 και γι' αυτό διίσταται μόνο μερικώς στο νερό, σε pH = 7. Όπως και το ίδιο το οξύ, τα υποβρωμιώδη άλατα είναι επίσης ασταθή, έχοντας τη μορφή κιτρινόχρωμων διαλυμάτων με αρωματική οσμή, και τείνουν να δυσαναλογοποιηθούν, συμπαράγοντας βρωμικό και υδροβρωμικό οξύ ή τα αντίστοιχα άλατά τους, αντίστοιχα: 

\mathrm{3HBrO  \xrightarrow{} 2HBr + HBrO_3}

Γι' αυτό παραγωγή, η αποθήκευση και η μεταφορά τους, όποτε χρειάζεται, γίνεται στους 0 ° C.

Το δυναμικό οξειδοαναγωγής HBrO/Br- ανέρχεται σε 1,34 Volt.

Δίνει αντιδράσεις προσθήκης, για παράδειγμα με αλκένια: 

\mathrm{RCH=CH_2 + BrOH  \xrightarrow{} RCH(OH)CH_2Br}



## Εφαρμογές

Το υποβρωμιώδες οξύ χρησιμοποιείται ως λευκαντικό, ως οξειδωτικό μέσο, ως αποσμητικό και ως απολυμαντικό, εξαιτίας της ικανότητάς του να σκοτώνει τα κύτταρα πολλών παθογόνων. Η ένωση παράγεται (φυσιολογικά) από θερμόαιμους σποδυλωτούς οργανισμούς, ιδιαίτερα από τα ηωσινόφιλα λευκά αιμοσφαίρια, τα οποία την παράγουν με τη δράση της ηωσινοφιλυπεροξειδάσης, που είναι ένα ένζυμο που «προτιμά» να χρησιμοποιεί βρώμιο. Χρησιμοποιείται επίσης σε εγκαταστάσεις υδρομασάζ και ιαματικές πηγές ως μικροβιοκτόνο μέσο. Ουσιαστικά χρησιμοποιείται και εδώ ως οξειδωτικό μέσο, δηλαδή με παρόμοια δράση με αυτήν της υπεροξειδάσης στα ηωσινόφιλα. Είναι ιδιαίτερα αποτελεσματικό όταν χρησιμοποιείται σε συνδυασμό με υποχλωριώδες οξύ (HOCl).

## Αναφορές και σημειώσεις


Κατηγορία:Ασταθείς ενώσεις
Κατηγορία:Ανόργανες ενώσεις βρωμίου
Κατηγορία:Οξοξέα
Κατηγορία:Οξειδωτικά αντιδραστήρια